М@rt.кантакт

**«М@rt.кантакт»** — міжнародны маладзёжны тэатральны форум.

## Гісторыя 
Заснаваны ў 2006 годзе. Праходзіць у Магілёве кожны сакавік. Арганізатары фестывалю — Магілёўскі абласны выканаўчы камітэт, Упраўленне культуры Магілёўскага абласнога выканаўчага камітэта і Магілёўскі абласны драматычны тэатр. У рамках форума адбываюцца паказ спектакляў, заяўленых у праграме, майстар-класы і круглыя сталы. Пераможцаў «М@rt.кантакта» вызначае як прафесійнае, так і грамадскае журы.

## Першы форум (2006) 
Праходзіў у Магілёве 22-27 сакавіка 2006 года. У форуме прынялі ўдзел калектывы з пяці краін — Беларусі, Расіі, Літвы, Польшчы і Украіны, якія паказалі 10 спектакляў.

### Пераможцы 
Па выніках рашэння прафесійнага журы, якое ўзначальваў акцёр Аляксандр Ткачонак, пераможцамі сталі:
* Гран-пры фестывалю — спектакль «Я твая нявеста» (Магілёўскі абласны драматычны тэатр)
* «Найлепшы малады акцёр» — Міхаіл Калінічаў («Сапраўдны захад», Новы драматычны тэатр, Масква)
* «Найлепшая маладая актрыса» — Алена Крайняя («Оскар і ружовая дама», Дзяржаўны тэатр для дзяцей і моладзі «Свабодная прастора», Арол, Расія)
* «Найлепшая праца рэжысёра» — Анатоль Праўдзін («Да пабачэння, Папялушка!», Тэатр-фестываль «Балтыйскі дом». Эксперыментальная сцэна пад кіраўніцтвам А. Праўдзіна)
* «За яркае ўвасабленне маладзёжнай тэматыкі» — спектакль «Крыша» режысёра Вольгі Скварцовай (Беларуская дзяржаўная акадэмія мастацтваў).
* Спецыяльны дыплом журы — спектакль «Дванаццатая ноч» (Сучасны мастацкі тэатр)
* Прыз глядацкіх сімпатый — спектакль «Diskopigs» (Эксперыментальная сцэна Тэатра «Стара Прахоffфня», Варшава, Польшча)

## Шосты форум (2011) 
Праходзіў у Магілёве 21-27 сакавіка 2011 года. У форуме прынялі ўдзел калектывы з васьмі краін — Беларусі, Расіі, Украіны, Літвы, Латвіі, Польшчы, Германіі і Балгарыі, які паказалі 15 спектакляў.

### Пераможцы 
Па выніках рашэння прафесійнага журы пераможцамі сталі:
* Гран-пры фестывалю — спектакль «Офіс» (Нацыянальны акадэмічны тэатр імя Янкі Купалы)
* «Найлепшы малады акцёр» — Алег Ягодзін, роля Хлестакова (спектакль «Рэвізор», Каляда-тэатр, Екацерынбург, Расія)
* «Найлепшая маладая актрыса» — Марына Карцава, роля Наташы (спектакль «Наташына мара», Чалябінскі тэатр, Расія)
* «Найлепшы аўтарскі спектакль» — спектакль «Тата заўсёды мае рацыю» (Тэатр «Крэда», Сафія, Балгарыя)
* «Падзея форуму» — Вольга Скварцова
* Прыз глядацкіх сімпатый — спектакль «Тата заўсёды мае рацыю» (Тэатр «Крэда», Сафія, Балгарыя)

Спецыяльныя дыпломы журы:
* «За найлепшы акцёрскі дуэт» — Сяргей Друз’як і Кацярына Клепцына — ролі Андрэя і Аксаны (спектакль «Забойца» Тэатра.doc, Масква, Расія)
* «За найлепшы пластычны спектакль» — спектакль «Пупі-Піпа-Пупі» (акцёрскі ансамбль «Дзягам», Вільнюс, Літва) і балет «Мухі на сонцы» (тэатр сучаснай харэаграфіі «D.O.Z.SK.I.», Мінск)

## Сёмы форум (2012) 
Праходзіў у Магілёве 21-27 сакавіка 2012 года.

### Пераможцы 
Па выніках рашэння прафесійнага журы, якое ўзначальваў акцёр Віктар Манаеў, пераможцамі сталі:
* Гран-пры фестывалю — спектакль «Тры сястры» (Невялікі драматычны тэатр, Санкт-Пецярбург)
* Прыз глядацкіх сімпатый — спектакль «Лафкадзіо» (Незалежны тэатральны праект, Масква)
* «Найлепшыя маладыя акцёры» Одзіна Ланд Байран і Казімір Лiске (спектакль «Лафкадзіо»)
* «Найлепшая маладая актрыса» — Марыя Сямёнава, роля Ірыны («Тры сястры»)
* «Найлепшая мужчынская роля» — Канстанцін Шалестун, роля Вяршыніна («Тры сястры»)

Спецыяльныя дыпломы журы:
* «Найлепшая жаночая роля другога плану» — Соф’я Райзман, роля Анечкі (спектакль «Разваліны» Цэнтра драматургіі і рэжысуры А. Казанцава і М. Рошчына, Масква).
* «За яркую візуалізацыю біблейскіх вобразаў» — спектакль «Сны Майсея» (тэатральнай групы «Містарын», Ерусалім).
* «За гарманічны сінтэз пластычнага і драматычнага» — пастаноўка «Спектакль № 7» (мінскі Карняг-тэатр)

## Восьмы форум (2013) 
Прайшоў у Магілёве 21-27 сакавіка 2013 года. У форуме прынялі ўдзел калектывы з васьмі краін — Беларусі, Арменіі, Літвы, Латвіі, Малдовы, Польшчы, Расіі, Украіны, які паказалі 14 спектакляў.

### Пераможцы 
Па выніках рашэння прафесійнага журы, якое ўзначальваў рэжысёр Валерый Анісенка, пераможцамі сталі: пераможцамі сталі:
* Гран-пры — спектакль «Гамлет» Магілёўскага абласнога тэатра лялек, рэжысёр Ігар Казакоў;
* Дыплом «Найлепшая рэжысёрская праца» — Галіна Жданава, Дзяржаўны драматычны тэатр на Ліцейным, Санкт-Пецярбург;
* Дыплом «Найлепшая маладая актрыса» — Кацярына Зорына, роля Гелены ў «Варшаўскай мелодыі» Дзяржаўнага драматычнага тэатра «Прытулак камедыянта», Санкт-Пецярбург;
* Дыплом «Найлепшы малады акцёр» — Анатоль Бараннік, роля Холдэна ў пастаноўцы Брэсцкага акадэмічнага тэатра драмы імя Ленінскага камсамола Беларусі «Над прорвай у жыце»;
* Дыплом «За арыгінальнасць сцэнічнай мовы» — рэжысёр і актрыса Нарынэ Грыгаран, «Палёт над горадам», Ерэванскі дзяржаўны тэатр лялек імя О. Туманяна;

Спецыяльныя дыпломы журы:
* Спецыяльны дыплом «За захаванне традыцый рэпертуарнага тэатра» — Чарнігаўскі абласны акадэмічны ўкраінскі музычна-драматычны тэатр імя Т. Шаўчэнкі, спектакль «Наш гарадок»;
* Спецыяльны дыплом «За яркі дэбют» — Кацярына Ергулевіч, актрыса Магілёўскага абласнога драматычнага тэатра за ролю Кацярыны I ў спектаклі «Шут Балакіраў, або Прыдворная камедыя».

## Спасылкі 
* Старонка форума на сайце Магілёўскага абласнога драматычнага тэатра 

Катэгорыя:Тэатр
Катэгорыя:Фестывалі Беларусі
Катэгорыя:Культура Магілёва